১৯৯৪ শীতকালীন অলিম্পিকে আর্মেনিয়া

আর্মেনিয়া ১৯৯৪ সালের শীতকালীন অলিম্পিক এ অংশগ্রহণের জন্য একটি প্রতিনিধিদল প্রেরণ করে।। অলিম্পিকটি নরওয়ের লিলেহ্যামার শহরে ১২-২৭ ফেব্রুয়ারি ১৯৯৪ সালে অনুষ্ঠিত হয়। এটি ছিল একটি স্বাধীন রাষ্ট্র হিসেবে শীতকালীন অলিম্পিক গেমস এ আর্মেনিয়ার প্রথম অংশগ্রহণ করে।

আর্মেনিয়ার প্রতিনিধি দলে ছিলেন দুইজন ববস্লে ক্রীড়াবিদ আর্মেনীয়-আমেরিকান এ কেন টোপালিয়ান ও  জো আলমাসিয়ান। তারা দুইজনের ববস্লে ইভেন্টে একটি দল হিসেবে অংশগ্রহণ করেন এবং প্রতিযোগিতায় ৩৬তম স্থান অর্জন করেন।

পটভূমি
১৯৯১ সালে সোভিয়েত ইউনিয়নের পতন পর আর্মেনিয়া পুনরায় স্বাধীন রাষ্ট্রে পরিণত হয়।

আর্মেনীয় অলিম্পিক কমিটি  ১৯৯২ সালে ৩১ ডিসেম্বর আন্তর্জাতিক অলিম্পিক কমিটি কর্তৃক স্বীকৃতি লাভ করে।

লিলেহ্যামার অলিম্পিক ছিল আর্মেনিয়ার স্বাধীন রাষ্ট্র হিসেবে প্রথম অলিম্পিক আসর। এরপর থেকে দেশটি প্রতিটি গ্রীষ্মকালীন অলিম্পিক গেমস ও শীতকালীন অলিম্পিক গেমস এ নিয়মিত অংশগ্রহণ করে আসছে।

১৯৯৪ সালের শীতকালীন অলিম্পিকে মোট ৬৭টি দেশের ১,৭৩৭ জন ক্রীড়াবিদ অংশগ্রহণ করেন। আর্মেনিয়ার প্রতিনিধিদল লিলেহ্যামারে দুইজন ববস্লেডার নিয়ে গঠিত ছিল কেন টোপালিয়ান ও জো আলমাসিয়ান।

প্রতিযোগীরা
নিচে খেলাভিত্তিক অংশগ্রহণকারী ক্রীড়াবিদদের সংখ্যা দেওয়া হলো।

খেলাপুরুষনারীমোটববস্লে২–২মোট২০২

ববস্লেই

লিলেহ্যামার অলিম্পিকের সময় কেন টোপালিয়ান এ বয়স ছিল ৩০ বছর এবং তিনি যুক্তরাষ্ট্রের পাওটকেট, রোড আইল্যান্ড শহরের বাসিন্দা ছিলেন।

অন্যদিকে, জো আলমাসিয়ান এর বয়স ছিল ২৬ বছর এবং তিনি যুক্তরাষ্ট্রের ফ্রেমিংহ্যাম, ম্যাসাচুসেটস শহরে জন্মগ্রহণ করেন।

তারা দুজনেই আর্মেনিয়ান ইয়ুথ লিগের মাধ্যমে বন্ধু হন এবং অলিম্পিকে অংশগ্রহণের পূর্বে কেউই আর্মেনিয়া সফর করেননি।

দুইজনের ববস্লে প্রতিযোগিতা অনুষ্ঠিত হয় দুই দিনে ১৯ ও ২০ ফেব্রুয়ারি। প্রতিদিন দুটি করে মোট চারটি রান অনুষ্ঠিত হয় এবং চারটি রানের মোট সময়ের ভিত্তিতে চূড়ান্ত অবস্থান নির্ধারণ করা হয়।

প্রথম দিনে আর্মেনিয়ার স্লেজের সময় ছিল ৫৪.৮৫ সেকেন্ড এবং ৫৫.০৩ সেকেন্ড।

প্রথম দিনের শেষে তারা ৪৩টি দলের মধ্যে ৩৭তম স্থানে অবস্থান করছিলেন।

পরবর্তী দিনে তাদের রান টাইম ছিল ৫৪.৯২ সেকেন্ড এবং ৫৫.০১ সেকেন্ড।

চারটি রানের মোট সময় দাঁড়ায় ৩ মিনিট ৩৯.৮১ সেকেন্ড, যার ফলে তারা প্রতিযোগিতায় ৩৬তম স্থান অর্জন করেন।

এই ইভেন্টে স্বর্ণ ও রৌপ্য পদক অর্জন করে সুইজারল্যান্ডের দলসমূহ এবং ব্রোঞ্জ পদক অর্জন করে ইতালির একটি দল।

ক্রীড়াবিদইভেন্টচূড়ান্ত ফলাফলরান ১রান ২রান ৩রান ৪মোট সময়অবস্থানজো আলমাসিয়ানকেন টোপালিয়ানদুইজনের ববস্লে৫৪.৮৫৫৫.০৩৫৪.৯২৫৫.০১৩:৩৯.৮১৩৬

তথ্যসূত্র

বিষয়শ্রেণী:১৯৯৪ শীতকালীন অলিম্পিকে অংশগ্রহণকারী দেশ
বিষয়শ্রেণী:শীতকালীন অলিম্পিকে আর্মেনিয়া